Traditional & Folk Songs with lyrics & midi music www.traditionalmusic.co.uk 
The Gairdner Child 
(alternate:) 
The Gairdner Child 
Proud Maisrie stands at her faither's door As straight's a willow wand Till by there came a gairdner child And a red rose in his hand, his hand, A red rose in his hand 
"It's you will hae my rose, fair maid, Gin ye'll gie yer floo'r tae me And amang the floo'rs o' yer faither's yard I'll make a goon for thee, for thee I'll make a goon for thee 
"The lily white will be yer smock And lie yer body neist The marigold will be yer stays And a red rose at yer briest, yer breist, A red rose at yer briest "Yer goon shall be o' the smellin' thyme And yer petticoat camowine And yer apron o the soladine Jine yer love wi' mine, wi' mine, Come jine yer love wi' mine 
"Yer shoon will be o' yon red rue That grows in the garden fine And I'll them wi' the tapitan Oh kiss, sweetheart and jine, and jine Oh kiss, sweetheart and jine" 
"Since you hae made a goon for me Amang the simmer floo'rs I will mak' a suit for thee Amang the winter shoo'rs, the shoo'rs Amang the winter shoo'rs 
"The milk-white snaw will be yer sark And lie yer body neist The mirk black rain will be yer coat A wind gale at yer briest, yer briest 
A wind gale at yer briest 
"The horse that ye shall ride upon Will be the winter snell And I'll bridle him wi' some norland blasts And some sharp shoo'rs o'hail, o' hail And some sharp shoo'rs o' hail 
"The bonnet's that be upon yer heid Will be the southron grey And every time that ye pass by I'll wish ye were away, away I'll wish ye were away 
Child #219 sung by Jean Redpath and Ewan MacColl